《次韵李元老柬王令周簿喜雨 其二》
宋代·陈棣

山色云容泼墨深，随车甘澍湿衣襟。神龙应祷方施力，虐魃为殃漫有心。

洗出筼筜无滞暑，养成䆉稏有馀阴。他年德政君须记，能遣骄阳化作霖。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。